recursal/SuperWikiNEXT-32B huggingface dataset:
**Ruandan yliopisto** (engl. *University of Rwanda*, lyhenne: **UR**) on vuonna 2013 seitsemän maan silloista julkista korkeakoulua yhdistämällä perustettu julkinen yliopisto. Sen hallinto sijaitsee Ruandan pääkaupungissa Kigalissa. Opetuskieli on englanti. Kampuksia on useita, ja ne sijaitsevat maan eri osissa. Vuonna 2020 yliopiston kampusalueet sijaitsivat Butaressa (Gikondo Campus, Huye Campus), Kayonzan piirissä (Rukara Campus), Kigalissa (Nyarugenge Campus, Remera Campus), Nyagataressa (Nyagatare Campus), Ruhengerissä (Busogo Campus) ja Rusizin piirin Cyangugussa (Rusizi Campus).

Lukuvuonna 2019–2020 yliopistossa oli kirjoilla 25 084 opiskelijaa. Opiskelijamäärä on supistunut vuoden 2016 jälkeen. Henkilökuntaan kuului vuonna 2020 yhteensä 1 952 ihmistä, joista tohtorintutkinto oli 26 prosentilla.

Vuosina 2013–2019 yliopistossa suoritettiin yhteensä 49 477 loppututkintoa. Yksittäisistä aloista eniten valmistui opettajia (13 356 kpl). Ylempiä korkeakoulututkintoja on suoritettu 2 053 ja tohtoritutkintoja ainoastaan yhdeksän. Vuonna 2014 tohtoriksi valmistui esimerkiksi maan AIDS-ohjelmaa johtanut, sittemmin vuosina 2011–2016 Ruandan terveysministerinä toiminut lastenlääkäri Agnes Binagwaho.

Webometrics-yliopistoranking (heinäkuu 2020) luokitteli Ruandan yliopiston tasoltaan Afrikassa sijalle 96 ja maailmanlaajuisesti sijalle 3 154.

Lähteet
-------

1. ↑  Rwanda – Education *britannica.com*. Viitattu 26.12.2020. (englanniksi)
2. 1 2  Facts and figures University of Rwanda, ur.ac.rw. Viitattu 26.12.2020. (englanniksi)
3. ↑  Campuses University of Rwanda, ur.ac.rw. Viitattu 26.12.2020. (englanniksi)
4. 1 2  Facts and figures 2013-2020 (pdf) University of Rwanda, ur.ac.rw. Viitattu 26.12.2020. (englanniksi)
5. ↑  Agnes Binagwaho, MD, M(Ped), PhD *ughe.org via archive.org*.  2016.  Arkistoitu 4.8.2016. Viitattu 26.12.2020. (englanniksi)
6. ↑  Webometrics Ranking of World Universities: Africa (espanjalaisen tutkimuskeskus Consejo Superior de Investigaciones Científicas (CSIC):n yliopistolistaus, Edition 2020.2.4)  heinäkuu 2020. Cybermetrics Lab/ CSIC, webometrics.info. Viitattu 26.12.2020. (englanniksi)

Aiheesta muualla
----------------

* Kuvia tai muita tiedostoja aiheesta **Ruandan yliopisto** Wikimedia Commonsissa

* University of Rwanda (englanniksi) (4icu.org)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:University of Rwanda 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |
**Archaía Písa** (kreik. Αρχαία Πίσα, myös *Archaía Píssa*, Αρχαία Πίσσα) on Kreikan kylä, joka kuuluu hallinnollisesti Archaía Olympían kuntaan, Eliin alueyksikköön ja Länsi-Kreikan alueeseen. Kylän väkiluku on 387 (vuonna 2011).

Archaía Písan kylä, suomeksi "Antiikin Pisa", sijaitsee Alfeiós-joen pohjoispuolella Peloponnesoksen niemimaan läntisissä sisäosissa noin 5,5 kilometriä itään Archaía Olympían kylästä ja noin 27 kilometriä itään Pýrgoksesta. Sen nimi viittaa antiikin ajan Pisan kaupunkiin, joka tunnetaan Eliin kilpailijana Olympian hallinnasta ja sijaitsi nykyisen kylän lähellä. Nykyisen kylän aiempi nimi on *Miráka* (Μιράκα).

Archaía Písa muodostaa myös laajemman kyläyhdyskunnan (Τοπική Κοινότητα Αρχαίας Πίσας, *Topikí Koinótita Archaías Písas*), johon kuuluu varsinaisen Archaía Písan kylän lisäksi Kansainvälinen olympia-akatemia (*Diethnís Olympiakí Akadimía*). Koko yhdyskunnan väkiluku on 389.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Τοπικές κοινότητες Αρχαίας Ολυμπίας Δήμος Αρχαίας Ολυμπίας. Viitattu 1.11.2023.
3. ↑  Αρχαία Πίσα (Μιράκα): Πόλη-κράτος στην αρχαιότητα, παραμένει θελκτική σήμερα *PatrisNews*. Viitattu 1.11.2023.
4. ↑  Pisa *Pleiades*. Viitattu 1.11.2023.
**Joulupukin lähtö Korvatunturilta** on Yleisradion vuosittain kuvaama joulun televisio-ohjelma. Se näytetään Yle uutisissa tavallisimmin jouluaaton aattona eli 23. joulukuuta ja on välitetty 1980-luvun puolivälistä myös Suomen ulkopuolelle, nykyään lähes sataan maahan ja on nähtävissä myös Yleisradion internetpalvelussa, Yle areenassa. Tapahtumassa Joulupukki lähtee kodistaan Korvatunturilta porojen vetämässä reessä Lapin kauniin lumisen maiseman halki. 

Joululahjojen vähäisyys reessä johtuu siitä, että lähdettyään Pukki jakaa lahjat ensin pohjoisen napapiirin pohjoispuolella olevaan osaan Suomea, mutta saapuessaan Rovaniemen Napapiirin kaupunginosassa sijaitsevaan työpaikkaansa, Joulupukin Pajakylään Pukki ottaa sieltä kaikki lahjat mukaansa. Petteri Punakuono ei ole vielä mukana Korvatunturilta lähtiessä, vaan valjastetaan reen eteen Pajakylässä. 

Tapahtuma on kuvattu ensimmäisen kerran 1960. Nykyään kuvaukset tehdään hyvissä ajoin jo saman vuoden kevättalvella lumitilanteen varmistamiseksi eikä suinkaan joulun aikaan, sillä monissa ohjelmissa aurinko paistaa, vaikka Korvatunturilla kaamos on syvimmillään juuri jouluna.

Lähteet
-------

1. 1 2  Yleisradio, Yle uutiset, Kotimaa, Joulupukki: *Katso joulupukin matkaanlähtö Korvatunturilta – Ylen perinteinen jouluvideo on välitetty ympäri maailmaa yli 30 vuoden ajan*
2. ↑  Yle areena, Uutisvideot: *Joulupukki matkaan jo käy – katso Ylen perinteinen jouluvideo Korvatunturilta*

Aiheesta muualla
----------------

* Katso joulupukin matkaanlähtö Korvatunturilta – Ylen perinteinen jouluvideo on välitetty ympäri maailmaa yli 30 vuoden ajan
Malesian filharmonisen orkesterin logo
**Malesian filharmoninen orkesteri** (malaijiksi *Orkestra Filharmonik Malaysia*) on Malesiassa toimiva sinfoniaorkesteri. Se piti ensimmäisen esityksensä Kuala Lumpurin Dewan Filharmonik Petronasissa 17. elokuuta 1998. Tässä konsertissa kapellimestarina toimi orkesterin musiikillinen johtaja Kees Bakels.

Malesian filharmonisen orkesterin kanssa työskennelleiden muusikoiden joukossa ovat olleet Lorin Maazel, Mstislav Rostropovitš, Neville Marriner, Jehudi Menuhin, Vadim Repin, Joshua Bell, Jean-Yves Thibaudet ja Truls Mørk. Malesian filharmonisen orkesterin kiertuekohteisiin ovat kuuluneet Singapore, Japani, Korea, Australia, Kiina ja Taiwan. Orkesteri on saavuttanut arvostusta levytyksillään. Sen yhteydessä toimii Malesian filharmonisen orkesterin nuoriso-orkesteri. Orkesterin pääasiallinen tukija on Petroliam Nasional Berhad.

Lähteet
-------

1. 1 2  Malaysian Philharmonic Orchestra (Arkistoitu – Internet Archive) BIS Records
2. ↑  Conductor Laureate Malaysian Philharmonic Orchestra

Aiheesta muualla
----------------

* Viralliset sivut (englanniksi)
| Sulkapalloolympialaisissa 2024  |
| --- |
| Kaksinpeli |
|  Miehet   Naiset |
| Nelinpeli |
|  Miehet   Naiset |
|   Seka    |
| 

---

|  |  |
| --- | --- |
| < 2020 | 2028 > |

 |

**Sulkapallossa** kilpaillaan **Pariisin 2024 kesäolympialaisissa** 11. kertaa. Ottelut pelataan 27. heinäkuuta – 5. elokuuta 2024. Ottelut pelataan Porte de La Chapelle Arenalla. Olympialaisissa pelataan viidessä muodossa: naisille ja miehille on kaksin- ja nelinpelit sekä näiden lisäksi pelataan sekanelinpeli.

Aikataulu
---------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| A | Lohkovaihe | N | Neljännesvälierät | P | Puolivälierät | V | Välierät | L | Loppuottelu |
| **A** | Aamupäivä | **I** | Iltapäivä |

Aikataulu| Pvm → | La 27.7 | Su 28.7 | Ma 29.7 | Ti 30.7 | Ke 31.7 | To 1.8 | Pe 2.8 | La 3.8 | Su 4.8 | Ma 5.8 |
| --- | --- | --- | --- | --- | --- | --- | --- | --- | --- | --- |
| Laji ↓ | A | I | A | I | A | I | A | I | A | I | A | I | A | I | A | I | A | I | A | I |
| **Kaksinpelit** |
| Miehet | A | N |  |  | P |  |  | V |  |  | L |
| Naiset | A |  | N |  |  | P |  | V |  | L |  |
| **Nelinpelit** |
| Miehet | A |  | P |  | V |  |  |  | L |  |
| Naiset | A |  | P |  | V |  |  | L |  |  |
| Seka | A |  | A |  |  | P |  | V |  | L |  |  |  |

Mitaliyhteenveto
----------------

| Laji | Kultaa | Hopeaa | Pronssia |
| --- | --- | --- | --- |
| Miesten kaksinpeli  *tiedot* |  |  |  |
| Naisten kaksinpeli  *tiedot* |  |  |  |
|  |
| Miesten nelinpeli  *tiedot* |  |  |  |
| Naisten nelinpeli  *tiedot* |  |  |  |
| Sekanelinpeli  *tiedot* |  |  |  |

Lähteet
-------

1. ↑
2. ↑

SulkapalloSulkapallo olympialaisissa
1896–1968 •
1972 (*Näytöslaji*) •
1976–1984 •
1988 (*Ystävyysottelu*) •
1992 •
1996 •
2000 •
2004 •
2008 •
2012 •
2016 •
2020 •
*2024*

Kesäolympialaisten 2024 lajit ja kilpailutapahtumat
Ammunta | Breakdance | Golf | Jalkapallo | Jousiammunta | Judo | Kiipeily | Koripallo | Käsipallo | Lainelautailu | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Rullalautailu | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
**Arnold Willem Groote** (1859–1944) oli hollantilainen upseeri, joka laati hollannin kielelle pikakirjoitusjärjestelmän 1800-luvun lopussa.

Grooten pikakirjoitusjärjestelmä
--------------------------------

Grooten järjestelmällä kirjoitettua tekstiä.
A. W. Groote opiskeli pikakirjoitusta käyttäen J. L. Wéryn tekemää hollanninkielistä sovitusta Stolzen järjestelmästä, mutta piti sitä liian mutkikkaana, ja laati oman yksinkertaisemman järjestelmän. Grooten järjestelmässä vokaalit merkitään aina konsonanttien tavoin omilla merkeillään. Järjestelmä oli helposti opittavissa, ja siitä tuli suosituin pikakirjoitusjärjestelmä Hollannissa.

Lähteet
-------

1. 1 2  Johnen, Christian: *Allgemeine Geschichte der Kurzschrift*, s. 232. 4. painos. Berliini: H. Apitz, 1940. (saksaksi)
2. 1 2  Ekman, Ernst L.: *Olof Werling Melin*, s. 254. Tukholma: C E Writzes bokförlag, 1971. (ruotsiksi)
3. ↑  Groote, A. W.: *Iets over het ontstaan van het Nederlands alfabetisch kortschrift*. Teoksessa *Leven en werken van A. W. Groote*, s. 24–26. Federatie voor Stenografie Groote, 1939. (hollanniksi)
4. ↑  Melin, Olof Werling: *Stenografiens historia, 2. osa*, s. 521. Tukholma: Nordiska Bokhandeln, 1929. (ruotsiksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Alankomaat

 |
|  |
| Henkilöt | 
* Alankomaat

 |

 |
**Ilona Luoma** (s. 1964 Karvia) on suomalainen lääketieteen tohtori ja psykoterapeutti, joka toimii Itä-Suomen yliopiston lastenpsykiatrian professorina ja sivutoimisesti Kuopion yliopistollisen sairaalan (KYS) lastenpsykiatrian ylilääkärinä. Hän on tutkinut muun muassa äidin raskausaikana kokemien masennusoireiden yhteyttä lapsen sosiaaliseen toimintakykyyn sekä käytöksen ja tunne-elämän oireisiin kehityksen ohjelmoitumisen kautta.

Luoma opiskeli Tampereen yliopistossa lääkäriksi ja edelleen lääketieteen tohtoriksi (LL 1989 ja LT 2004). Hänen englanninkielinen artikkeliväitöskirjansa (2004) tarkasteli lapsen sosio-emotionaalisen hyvinvoinnin kehitystä raskausajasta keskilapsuuteen. Tutkimus oli otsikoitu *From pregnancy to middle childhood : what predicts a child's socio-emotional well-being?*. Luoma pätevöityi myös perheterapiaa antavaksi psykoterapeutiksi (2008). Tampereen yliopiston lastenpsykiatrian dosentiksi hänet nimitettiin vuonna 2015.

Työurallaan Luoma on työskennellyt Tampereen yliopistollisen sairaalan (TAYS) lastenpsykiatrian osastonlääkärinä (1997–2008), erikoislääkärinä (2008-2010), apulaisylilääkärinä (2011–2017) ja ylilääkärinä (2017). Ennen nimitystään varsinaiseksi lastenpsykiatrian professoriksi Itä-Suomen yliopistoon (1.4.2019-), hän toimi lastenpsykiatrian määräaikaisena professorina (2017–2019). Kuopion yliopistollisen sairaalan (KYS) lastenpsykiatrian ylilääkäri Luoma on ollut vuodesta 2017.

Lähteet
-------

1. 1 2 3 4 5  Mielenterveys alkaa rakentua jo kohdussa  29.4.2020. Itä-Suomen yliopisto, uef.fi. Viitattu 10.3.2021.
2. ↑  Ilona Luoma: Raskausajan psyykkinen hyvinvointi: lapsen mielenterveyden varhaiset juuret? *Duodecim, 132:975–8*.  2016. Viitattu 10.3.2021.
3. ↑  Emmi Tuomisto: Äidin mielenterveys vaikuttaa lapsen mielenterveyteen jo raskauden aikana  2.5.2020. mediuutiset.fi. Viitattu 10.3.2021.
4. ↑  Ilona Luoma: From pregnancy to middle childhood : what predicts a child's socio-emotional well-being? (väitöskirja/ Tampereen yliopisto; ISBN 9514459474 (pdf), ISBN 951-44-5946-6 (nidottu); julkaistu sarjassa Acta Universitatis Tamperensis, ISSN 1455-1616; 1002; väitöskirjan abstrakti ja koko julkaisu, pdf)  2004. Tampere University Press (teostiedot via finna.fi). Viitattu 10.3.2021.

Aiheesta muualla
----------------

* Ilona Luoma: Varhaislapsuuden psyykkisen kehityksen uhat ja mahdollisuudet (Itä-Suomen yliopiston professuuriesitelmä 13.5.2020, video, kesto 10 min 55 s)[vanhentunut linkki] (suomeksi) (uef.fi)
* Ilona Luoma. University of Eastern Finland. MD, PhD (englanniksi) (researchgate.net)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* ORCID
* Scopus

 |

 |
**Ken Mary** on yhdysvaltalainen muusikko, joka on työskennellyt rumpalina, tuottajana ja laulajana. Hän on tehnyt musiikkia eri genreissä heavy metallista kuoromusiikkiin. Mary tunnetaan parhaiten työstään yhtyeissä Fifth Angel, Alice Cooper, House of Lords, Accept ja Bonfire. 

Ken Maryn esikuvia rumpalina olivat muun muassa Buddy Rich, Louie Bellson, Neil Peart, John Bonham, Steve Gadd ja Tommy Aldridge. Hän opiskeli Seattlessa jazz- ja fuusio-rumpuopettajan Dick Stenslandin ohjauksessa. 

Hänen ammattimuusikon uransa alkoi Fifth Angel yhtyeessä. Vuonna 1986, hän siirtyi Alice Cooperin kiertueelle. Mary oli mukana Alice Cooperin Nightmare Returns - ja Raise Your Fist And Yell Tour – maailmankiertueilla. Hän oli mukana Raise Your Fist And Yell sekä The Life And Crimes Of Alice Cooper albumeilla. Kiertueiden päättytyä, Mary liittyi House of Lordsiin ja työskenteli tiiviisti Kissin Gene Simmonsin kanssa. 

Vuonna 1989 Ken Mary liittyi Acceptin kiertueelle, kun rumpali Stefan Kauffmannin joutui keskeyttämään kiertueen terveydellisistä syistä. Myöhemmin Mary työskenteli Acceptin basistin Peter Baltesin kanssa Don Dokkenin yhtyeessä. 

Marylla on SonicPhish studio Phoenixissä.  Tällä hetkellä hän on arizonalaisen metalliyhtyeen Flotsam and Jetsamin rumpali.

Lähteet
-------

1. 1 2  Ken Mary - DRUMMERWORLD *www.drummerworld.com*. Viitattu 12.1.2019.
2. ↑  Daniel Eriksson: Ken Mary on KRK Monitors & Alice Cooper *gibson.com*.  06.01.2015. Viitattu 12.1.2019.
3. 1 2 3  SickthingsUK: Interviews - Ken Mary (September 2015) *www.sickthingsuk.co.uk*. Viitattu 12.1.2019.
4. ↑  Metal Sludge talks with ex-Alice Cooper drummer Ken Mary *Metal Sludge*. Viitattu 12.1.2019. (englanniksi)
5. ↑  Blabbermouth: FLOTSAM AND JETSAM Recruits Drummer KEN MARY For Upcoming Shows *BLABBERMOUTH.NET*.  6.7.2017. Viitattu 12.1.2019. (englanniksi)

Aiheesta muualla
----------------

* Kuvia tai muita tiedostoja aiheesta **Ken Mary** Wikimedia Commonsissa

* Maryn studion kotisivu[vanhentunut linkki]
**Idänkaupan vuorineuvokset** olivat Suomen ja Neuvostoliiton välisen bilateraalikaupan aikana niitä suomalaiskonsernien pääjohtajia, jotka kävivät aktiivista idänkauppaa. Idänkaupan vuorineuvoksiin kuuluivat muun muassa valtiollisen terästehdas Rautaruukin vuorineuvos Helge Haavisto, metalliteollisuuskonserni Wärtsilän vuorineuvos Wilhelm Wahlforss sekä myöhemmin ministeri Tankmar Horn,  rakennuskonserni Polarin vuorineuvos Kauko Rastas, valtiollisen öljy-yhtiö Nesteen vuorineuvos Uolevi Raade, valtiollisten metsäteollisuusyhtiö Enso-Gutzeitin ja Valmetin ministeri Olavi J. Mattila sekä monialayritys Nokian vuorineuvos Kari Kairamo.

Idänkaupan vuorineuvoksia on leikillisesti kutsuttu puhekielessä **punaisiksi vuorineuvoksiksi**, koska kaupan muoto oli Neuvostoliiton kanssa käytävä periaatteeltaan sosialististen maiden väliseen tavaranvaihtoon perustuva valtioiden välinen bilateraalikauppa, missä viisivuotissuunnitelmaan liittyvät kaupat tarkennettiin vuosittaisilla tavaranvaihtopöytäkirjoilla.

Aikakauteen kriittisesti suhtautuva entinen SDP:n eduskuntaryhmään kuulunut kansanedustaja Lasse Lehtinen on kirjoittanut idänkauppaan liittyvän humoristisen kirjan *Punainen vuorineuvos*. Kirjasta piti tulla ensiksi MTV:lle televisiosarja, mutta osittain aiheen arkaluonteisuuden vuoksi se jätettiin tekemättä.

Kirjallisuutta
--------------

* Lehtinen, Lasse: *Punainen vuorineuvos*. Porvoo: WSOY, 1989. ISBN 951-0-14612-9.
**Inna Ilivitzky** (ent. **Riipinen**, s. 11. syyskuuta 1946 Helsinki) on suomalainen eläinlääkäri ja vasemmistoliittolainen poliitikko. Huhtikuussa 1999 Ilivitzky nousi varasijalta Euroopan parlamenttiin, jossa hän toimi noin kolme kuukautta, kun Outi Ojala luopui paikastaan tultuaan valituksi eduskuntaan maaliskuun 1999 vaaleissa.

Ilivitzky oli ehdolla myös europarlamenttivaaleissa 1999 (14 901 ääntä) ja 2004 (6 531), mutta hän ei tullut valituksi. Ilivitzky valmistui Helsingin eläinlääketieteellisestä korkeakoulusta vuonna 1972 ja työskenteli sittemmin pitkään eläinlääkärinä Valkeakoskella. Ennen eläkkeelle jäämistään hän toimi Etelä-Suomen läänin läänineläinlääkärinä. Ilivitzky oli yksi Vasemmistonaisten puheenjohtajista 2000-luvun ensikymmenellä.

Ilivitzky on tunnettu laajasta kielitaidostaan ja kansainvälisyydestään: hänen vanhempansa olivat Karjalan evakkoja, äiti ortodoksi ja isä juutalainen, ja haastattelussa Ilivitzky on kertonut matkustaneensa jo lapsena ympäri Eurooppaa isän sukulaisten vieraana.

Lähteet
-------

1. ↑  Simonen, Katri: KGB:n agentin ex-vaimo: "Yritän nyt maksaa velkaani" *ET-lehti*.  19.10.2015. Viitattu 21.3.2019.
2. 1 2  Saukkonen, Eila: 70 vuotta: Inna Ilivitzky syntyi turkisperheeseen – hänestä tuli eläinlääkäri ja eläinsuojelija *Aamulehti*.  12.9.2016. Viitattu 21.3.2019.
3. ↑  Ehdokkaat ja heidän saamansa äänimäärät puolueittain ja vaalipiireittäin 1999 (XLS) Tilastokeskus. Viitattu 20.3.2011.
4. ↑  Ehdokkaat ja heidän saamansa äänimäärät puolueittain ja vaalipiireittäin 2004 (XLS) Tilastokeskus. Viitattu 20.3.2011.
5. ↑  Nenonen, Säde: Punavihreää eläinlääkäriä kuunneltiin EU:ssa.  *Helsingin Sanomat*, 11.9.2006. Artikkelin verkkoversio. Viitattu 21.3.2019.

Aiheesta muualla
----------------

* Inna Ilivitzky Euroopan parlamentti.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan unioni Suomi Suomalaiset Euroopan parlamentin jäsenet (1996–1999) |
| --- |
|  |
| ELDR | 
* Anttila (1996–1999)
* Pohjamo (1999)
* Ryynänen
* Thors
* Virrankoski
* Väyrynen

 |
|  |
| PES | 
* Donner
* Myller
* Paasilinna
* Paasio

 |
|  |
| EPP | 
* Ilaskivi
* Laurila (1999)
* Matikainen-Kallström
* Otila
* Piha (1996–1999)

 |
|  |
| EUL/NGL | 
* Ilivitzky (1999)
* Seppänen
* Ojala (1996–1999)

 |
|  |
| G-EFA | 
* Hautala

 |

 |
**Vaajanvirta**  tai myös **Vaajavirta** on Leppävedestä Päijänteeseen laskeva suhteellisen lyhyt joki Jyväskylässä (aiemmin Jyväskylän maalaiskunnassa). Siinä on neljä koskea: Vaajakoski, Naiskoski, Haapakoski ja Yläkoski eli Ylinenkoski, joista Vaajakoski ja Naiskoski on padottu.

Kumpaankiin koskeen on rakennettu vesivoimalaitos, joista vain uudempi on vielä toiminnassa, vanhempi on muussa käytössä. Koskien välissä on Naissaari, jossa järjestetään lukuisia tapahtumia. Saaren nimi saattaa perustua siihen, että kun metsästäjät ennen vanhaan ylittivät Vaajanvirran, he jättivät naisensa ja lapsensa Naissaareen.

Joen kaksi muuta saarta ovat Varassaari ja Lapinsaari. Vaajanvirrassa kulkee Keiteleen kanavan eteläisin osa, Vaajakosken kanava. Valtatiet 4, 9, 13, 23 ylittävät Vaajanvirran Naissaaren kautta ja Jyväskylä–Pieksämäki-rata Haapakosken kohdalta.

Historiaa
---------

Vaajakoskella eroteltiin pohjoisesta Keski-Suomesta tulevia tukkeja edelleen kuljetettavaksi laivalla Päijänteellä. Suuri tukkien erottelupaikka sijaitsi Vaajanvirran alajuoksulla Varassaaren ja Hupelin välissä.

Tukinerottelussa työskentelevien määrä oli 1940-luvulla noin 300. Vuosina 1945–1961 Vaajanvirran erottelupaikan kautta uitettiin 8–12 miljoonaa tukkia vuodessa. Tukinuiton merkitys alkoi vähentyä 1950-luvulla maantiekuljetusten lisääntyessä. Viimeinen uittokesä oli 1964, jolloin Vaajanvirran kautta kulki enää kaksi miljoonaa tukkia.

Vaajakosken keskustan, Tölskän ja Savonmäen jätevedet laskettiin pitkään puhdistamattomina Vaajanvirtaan. Jätevesiputki sijaitsi hieman vanhan voimalaitoksen alapuolella.

Kuvia
-----

Vaajanvirtaa Naissaaren itärannalta kuvattuna, takana Jyväskylä-Pieksämäki-rataVaajanvirtaa Uimalanniemestä kuvattunaVanhan voimalaitoksen pato avattunaTalvista Vaajanvirtaa

Lähteet
-------

1. ↑  Vaajanvirta (sijainti maastokartalla) *Karttapaikka*. Helsinki:  Maanmittauslaitos. Viitattu 17.10.2019.
2. ↑  Leppävesi (14.311.1.001) *Järvi-meriwiki*. Suomen ympäristökeskus. Viitattu 17.10.2019.
3. 1 2 3  Kansalaisen Karttapaikka *kansalaisen.karttapaikka.fi*. Viitattu 1.9.2010.
4. ↑  Antti Kolu: Kylä virran rannalla*lähde tarkemmin?*
5. ↑    *Vaajakoski-lehti*, 1978, nro 27. Jyväskylän maalaiskunta:

Aiheesta muualla
----------------

* Kuvia tai muita tiedostoja aiheesta **Vaajanvirta** Wikimedia Commonsissa
**Disgaea 5: Alliance of Vengeance** on Nippon Ichi Softwaren kehittämä ja julkaisema taktinen roolipeli. Peli on julkaistu vuonna 2015 PlayStation 4:lle ja vuonna 2017 Nintendo Switchille ja Windowsille.

Pelaaminen
----------

*Katso myös: Pelin kulku Disgaea-pelisarjassa*
Pelin kulku on samankaltainen sarjan aiempien osien kanssa.
Uutena pelissä on uusia hirviötyyppejä, hahmoluokkia, kyky asettaa hahmolle aliluokka sekä uusi ryhmäjärjestelmä, jossa ryhmän jäsenet antavat bonuksia.

Juoni
-----

Pelin päähahmona nähdään nuori demoni nimeltä Killia ja tarinan teemana on kosto. Demonikeisari Void Dark ja hänen armeijansa "The Lost" ovat aiheuttaneet ennennäkemätöntä tuhoa Netherworldeissa, ja uhkaavat valloittaa kaikki tunnetut Netherworldit. Killia kohtaa matkoillaan useita ylihallitsijoita, joilla kaikilla on oma henkilökohtainen syynsä vihata Void Darkia. Yhteisen päämäärän ohjaamana Killia ja kumppanit pyrkivät taistelemaan The Lostia vastaan ja lopulta tuhoamaan itse Void Darkin.

Vastaanotto
-----------

Peli on saanut IGN:n arvostelussa arvosanaksi 8.7/10.

Lähteet
-------

1. 1 2  Vince Ingenito: Disgaea 5: Alliance of Vengeance Review *ign.com*.  7.10.2015. Viitattu 18.7.2021. (englanniksi)

Aiheesta muualla
----------------

* *Disgaea 5: Alliance of Vengeance* MobyGamesissa (englanniksi)
* *Disgaea 5: Alliance of Vengeance* MobyGamesissa (englanniksi)
**Tiffany Ariana Trump** (s. 13. lokakuuta 1993 West Palm Beach, Florida) on Yhdysvaltain entisen presidentin Donald Trumpin ja tämän toisen vaimon Marla Maplesin tytär. Hän on myös suosittu Instagram-julkkis.

Trump sai etunimensä koruyhtiö Tiffany & Companyn mukaan. Hänen vanhempiensa erottua vuonna 1999 Trump kasvoi äitinsä hoivissa Calabasasissa Kaliforniassa.

Vuonna 2011 Trump julkaisi singlen "Like a Bird" yhdessä laulajien Sprite ja Logic kanssa. Samana vuonna hän työskenteli kesäharjoittelijana *Vogue*-lehdessä. Hän on työskennellyt myös mallina.

Trump aloitti vuonna 2012 opintonsa Pennsylvanian yliopistossa. Hän luki tutkinnot sosiologiassa ja kaupunkitutkimuksessa. Valmistumisensa jälkeen vuonna 2016 hän aloitti oikeustieteen opinnot. Hän valmistui juristiksi Georgetownin yliopiston oikeustieteellisestä tiedekunnasta keväällä 2020.

Trump osallistui isänsä presidentinvaalikampanjaan vuonna 2016. Myös vaalien jälkeen hän on toisinaan näyttäytynyt perheenjäsentensä kanssa julkisissa tilaisuuksissa.

Trumpilla on heinäkuussa 2020 Instagramissa 1,2 miljoonaa seuraajaa.

Trump kihlautui libanonilaissyntyisen miljönääri Michael Boulosin kanssa tammikuussa 2021 Valkoisessa talossa isänsä toiseksi viimeisenä virkapäivänä.

Lähteet
-------

1. 1 2 3 4 5  Tiffany Trump *Biography*. Viitattu 4.4.2019.
2. ↑  Trump in the UK: Who is Donald Trump's daughter Tiffany? *BBC News*.  4.6.2019. Viitattu 28.7.2020.
3. 1 2  Haaveilee urasta juristina ja juhlii Kennedyjen kanssa – tällainen on Trumpin tyrmäävä Tiffany-tytär *MTV Uutiset*.  14.11.2016. Viitattu 28.7.2020.
4. ↑  Donald Trumpin Tiffany-tytär valmistui, isä muisti humoristisella twiitillä: "Juuri mitä tarvitsen, on lakimies perheeseen" *Ilta-Sanomat*.  21.5.2020. Viitattu 28.7.2020.
5. ↑  Donald Trumpin nuorin tytär meni kihloihin – kosinta Valkoisessa talossa *Ilta-Sanomat*.  19.1.2021. Viitattu 19.1.2021.

Aiheesta muualla
----------------

* Kuvia tai muita tiedostoja aiheesta **Tiffany Trump** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Disgaea D2: A Brighter Darkness** on Nippon Ichi Softwaren kehittämä ja julkaisema taktinen roolipeli. Peli on julkaistu vuonna 2013 PlayStation 3:lle.
Peli on jatkoa sarjan ensimmäiselle osalle *Disgaea: Hour of Darkness*.

Pelaaminen
----------

*Katso myös: Pelin kulku Disgaea-pelisarjassa*
Pelin kulku on samankaltainen sarjan aiempien osien kanssa.

Pelissä on uudistuksia kuten mahdollisuus käyttää mitä vain hirviöluokkaa ratsuna. Ratsu ottaa vastaan vahingon ja vastaa liikkumisesta, jolloin kyydissä oleva hahmo on vapaa hyökkäämään ja molemmat saavat kokemuspisteitä.

*Demonidojo* on keino nopeuttaa hahmon yksittäisen ominaisuuden kehitystä hahmon noustessa ylemmille tasoille.

Juoni
-----

Ensimmäisen osan hahmot Laharl, Etna ja Flonne palaavat pelissä.
Tarina sijoittuu sarjan ensimmäisen ja toisen osan välille. Ensimmäisen pelin tapahtumien jälkeen Laharlista on tullut Netherworldin ylihallitsija, mutta kaikki eivät silti kunnioita häntä. Ryhmä Laharlin isän entisiä alaisia, Krichevskoy Group, yrittävät poistaa Laharlin valtaistuimelta ja etsiä tilalle jonkun paremmin hallitsijaksi sopivan.

Vastaanotto
-----------

Peli on saanut IGN:n arvostelussa arvosanaksi 9.1/10. Kiitosta peli saa muun muassa hahmojen kirjoituksesta ja Etnan parodioista.

Lähteet
-------

1. 1 2 3 4 5 6  Vince Ingenito: Disgaea D2 Review *ign.com*.  30.9.2013. Viitattu 18.7.2021. (englanniksi)

Aiheesta muualla
----------------

* *Disgaea D2: A Brighter Darkness* MobyGamesissa (englanniksi)
**Palkkajäykkyys** tarkoittaa taloustieteessä, että palkat eivät jousta alaspäin kohti tasoa, jolla työn kysyntä ja tarjonta olisivat yhtä suuret.

Suomessa yksilötason palkkajäykkyys on huomattavasti suurempaa kuin vertailumaissa Norjassa ja Saksassa. Suomi sijoittuu kärkikolmikkoon Ruotsin ja Ranskan kanssa. 

Jos (reaali)palkkoja ei lasketa työn kysynnän vähentyessä, työllisyys heikkenee.

Ammattiliitot ja työttömyys
---------------------------

Jouko Ylä-Liedenpohjan mukaan ammattiliitoissa valta on *sisäpiiriläisillä* eikä työttömillä *ulkopiiriläisillä* (outsiders). Tästä syystä niiden kannattaa korottaa minimipalkkoja yli työn tasapainohinnan, jolla työn kysyntä ja tarjonta olisivat yhtä suuret, koska sisäpiiriläisenemmistö hyötyy tällaisesta ulkopiiriläisten jäädessä työttömiksi palkankorotuksen vuoksi. Tämä työttömyys on siis "tahdonvastaista" työttömien mutta "vapaaehtoista" ammattiliiton näkökulmasta. 

Liedenpohjan mukaan tämä selittää sen, miksi ammattiliitot ylläpitävät palkkajäykkyyttä. Sitä kannustaa tähän hänen mielestään myös verotuksen ja korkean työttömyysturvan tuottama korkea efektiivinen rajavero: työttömyys pudottaa työntekijän tuloja ehkä vain murto-osalla palkasta (esim. 18,8 %).

Katso myös
----------

* Palkkajousto
* Tasapainohinta
* Kysynnän ja tarjonnan laki
* Työttömyys

Lähteet
-------

1. 1 2 3  Palkkajäykkyys ja inflaation työmarkkinavaikutukset tutkimus, Työsuojelurahasto, 27.6.2006
2. 1 2  Jouko Ylä-Liedenpohja: *Taloustiede tänään*, 3. painos, Otava, 1995. Sivut 132-134.

Kirjallisuutta
--------------

* Strifler, Matthias: *Economics of wage premia and wage rigidity*. Jyväskylä studies in business and economics 176. Jyväskylä: Jyväskylän yliopisto, 2017. ISBN 978-951-39-7024-6. Teoksen verkkoversio.
***Döbeln 1809*** eli ***Döbeln*** on Sebastian Fagerlundin kaksikielinen ja kaksinäytöksinen ooppera. Kokkolan Oopperakesä tilasi teoksen, joka kantaesitettiin 25. heinäkuuta 2009.

Heinäkuussa 2010 BIS-levymerkillä julkaistiin oopperan levytys. Sakari Oramon johtamalla levytyksellä solisteina ovat Anu Komsi, Annika Mylläri, Lasse Penttinen, Sören Lillkung ja Robert McLoud. Ylen musiikkitoimittajat myönsivät levylle vuoden 2010 *Vuoden levy* -tunnustuksen.

*Döbelnin* libreton kirjoitti Jusa Peltoniemi. Päähenkilönä on Georg Carl von Döbeln, jonka vuonna 1789 saaman kallovamman leikkauksen yhteydessä kokeman oopiumhuumauksen aiheuttamiin houreisiin teoksessa keskitytään.

Lähteet
-------

1. 1 2  Kokkolan oopperakesä saa kantaesityksen Yle Uutiset
2. 1 2  Döbeln: An Opera (Arkistoitu – Internet Archive) BIS
3. 1 2  (2009) Sebastian Fagerlund : Döbeln 1809 Kokkolan Oopperakesä
4. ↑  Döbeln-ooppera viime vuoden klassinen levy Yle Uutiset
5. ↑  Döbeln hukkuu kommunikaatio-ongelmiin (Arkistoitu – Internet Archive) Turun Sanomat
*Tämä artikkeli käsittelee taloustieteen joustoa. Jousto voi tarkoittaa myös elastisuutta jatkuvan aineen mekaniikassa.*
**Jousto** tarkoittaa taloustieteissä yhden muuttujan prosenttimuutosta toisen muuttujan prosenttimuutokseen nähden. Yleisemmin tarkasteltu jousto on hyödykkeen kysynnän hintajousto. Kysynnän hintajousto tarkoittaa prosentuaalista muutosta kulutuksen määrässä, kun hinta muuttuu yhden prosentin.

Muita yleisesti käytettyjä joustoja ovat:

* Hyödykkeen kysynnän tulojousto
* Kulutuksen tulojousto
* Kahden hyödykkeen kysynnän ristijousto
* Tarjonnan hintajousto
* Kulutuksen intertemporaalisen substituution jousto
* Substituutiojousto tuotannontekijöiden välillä

Jousto tyypillisesti muuttuu siirryttäessä kysyntä- tai tarjontakäyrällä. Esimerkiksi lineaarisen kysyntäkäyrän tapauksessa kysynnän hintajouston itseisarvo pienenee siirryttäessä suuremmalle kulutuksen tasolle, koska kysyntä muuttuu tällöin prosenteissa vähän verrattuna hinnan prosenttimuutokseen.

Jousto ilmaistaan usein itseisarvona tapauksissa, joissa etumerkki on ilmeinen. Esimerkiksi kysynnän hintajouston oletetaan yleensä aina olevan negatiivinen eli kysyntä laskee hinnan noustessa.

Yleinen jouston itseisarvon laskentakaava (*x*:n *y*-jousto) on:

{\displaystyle E\_{x,y}={\Big |}{\frac {x{\rm {:n\ prosenttimuutos}}}{y{\rm {:n\ prosenttimuutos}}}}{\Big |},}
tai täsmällisemmin,

{\displaystyle E\_{x,y}={\Big |}{\frac {\partial x}{\partial y}}\cdot {\frac {y}{x}}{\Big |}}.
Taloustieteessä ei yleisesti ottaen ole teoriaa yksittäisten hyödykkeiden joustoista. Joustojen suuruutta tutkitaan empiirisesti.

Jouston itseisarvot luokitellaan seuraavasti. Esimerkkinä on hyödykkeen hintajousto:

* *E*=0, täydellisen joustamattomuus. Hinnan muutokset eivät vaikuta kysyntään.
* *E*<1, joustamaton. Kysynnän muutos on suhteessa pienempi kuin hinnan muutos.
* *E*=1, yksikköjoustava. Yhden prosentin muutos hinnassa muuttaa kysyntää saman verran.
* *E*>1, joustava. Kysynnän muutos on suhteessa suurempi kuin hinnan muutos.
* *E*=∞, täydellisen joustava. Mikä tahansa pieni muutos hinnassa aiheuttaa kysynnän laskun nollaan.

Katso myös
----------

* Hintajousto
* Palkkajousto

Lähteet
-------

Pekkarinen, Jukka & Sutela, Pekka: *Kansantaloustiede*. 9.–11. painos. WSOY, 2005. ISBN 951-0-27436-4. 

### Viitteet

1. ↑  Pekkarinen & Sutela 2005, s. 80–81.
2. ↑  Pekkarinen & Sutela 2005, s. 81.
3. 1 2 3  Pekkarinen & Sutela 2005, s. 82.
**Eeli Samueli (Samuli) Sario** (sukunimi aik. *Lindroos*, 3. toukokuuta 1874 Tottijärvi – 14. tammikuuta 1957 Helsinki) oli suomalainen aktivisti, valtiosihteeri ja senaattori.

Sarion vanhemmat olivat kansakoulunopettaja Ananias Lindroos ja Anna Judith Lundgren. Hän pääsi ylioppilaaksi 1893 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1896 ja maisteriksi 1897.

Sario oli Uuden Suomettaren toimittajana 1897–1904, tullihallituksen tilastokonttorin esimiehenä 1904–1910 ja Henkivakuutusyhtiö Salaman toimitusjohtajana 1910–1916, Sario kuului jääkäriliikettä tukeneeseen vanhempien poliitikkojen muodostamaan Keskuskomiteaan (Centralkomittén, CK). Hän oli Suomen vapautusliikkeen ulkomaan valtuuskunnan jäsenenä Tukholmassa ja edustajana Berliinissä 1916–1917.

Valkoisessa Vaasan senaatissa senaatin kanslian ulkoasiain valtiosihteerin nimekkeellä toimineen Sarion vastuulla olivat ulkoasiat.
Suomalaista puoluetta edustanut Sario oli salkuttomana senaattorina Paasikiven senaatissa 1918. Monarkian ja saksalaissuuntauksen kannattajana tunnettu Sario siirtyi pois politiikasta ensimmäisen maailmansodan päätyttyä Saksan tappioon.

Viimeksi Sario toimi Kansallis-Osake-Pankin Turun konttorin johtajana 1918–1922 ja Vakuutusyhtiö Pohjolan johtajana 1922–1930.

Teoksia
-------

* *Tupakkaverokysymys : havaintoja Saksasta, Itävalta-Unkarista, Rumaniasta, Bulgariasta, Serbiasta ja Sveitsistä : kertomus Keisarillisen Suomen senaatin valtiovaraintoimituskunnan toimenannosta tehdystä matkasta*. Helsinki 1909
* *Die nordischen Dardanellen*. Ernst Siegfried Mittler und Sohn, Berlin 1917
* *Finnlands Aussenhandel*. Mitteilungen / Finnlands Handelskommission für Deutschland 1. Verlag von Max Schildberger, Inhaber Arthur Schlesinger, Berlin 1918
* *Suomi loosi I. V. ja O. M. : piirteitä 25-vuotisesta toiminnasta*. Suomi loosi I. V. ja O. M. Helsinki 1947

Lähteet
-------

* Lauerma, Matti: *Kuninkaallinen Preussin Jääkäripataljoona 27 : vaiheet ja vaikutus*. Porvoo, Helsinki: WSOY, 1966. ISBN puuttuu kirjasta.
* Suomen historia 6: romantiikasta modernismiin, rajamaasta tasavallaksi. Weilin + Göös 1987
* Valtioneuvoston ministerikortisto (Arkistoitu – Internet Archive)

### Viitteet

1. 1 2 3 4  Samuli Sario. *Ylioppilasmatrikkeli 1853–1899*. Helsingin yliopiston verkkojulkaisu.
2. ↑  Lauerma 1966, 194
3. ↑  Suomen historia 6, s.328

Aiheesta muualla
----------------

* Samuli Sarion elämäkerta Kansallisbiografiassa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Henkilöt | 
* Kansallisbiografia
* Valtioneuvosto
* Biografiasampo
* Ylioppilasmatrikkeli 1853–1899

 |

 |
**Toisinajattelija** (myös **dissidentti**) on virallisen ajatussuunnan vastaisia mielipiteitä julkisesti esittävä henkilö. Nimityksellä viitataan useimmiten totalitaristisissa valtioissa kiellettyjä tai virallisesti tuomittuja mielipiteitä esittäviin henkilöihin.*lähde?*

Alun perin termillä (ven. диссидент, *dissident*) tarkoitettiin Neuvostoliiton tai muun sosialistisen maan kansalaista, joka vastusti maansa virallista ajatussuuntaa. Neuvostoliitossa termillä oli aluksi halveksiva sävy, mutta toisinajattelijat ottivat sen itsekin käyttöön. Nykyisin kuuluisimmat toisinajattelijat lienevät ihmisoikeusaktiviteettien vuoksi vainotuiksi tulleita henkilöitä, tosin sosialistisissa maissa jotkut tulivat vainotuksi myös äärioikeistolaisten mielipiteidensä vuoksi. Osa pidätettiin mielipiteidensä vuoksi. Amnesty International alkoi vuonna 1961 käyttää Portugalin vangitsemista opiskelijoista termiä "mielipidevanki". Jotkut myös karkotettiin kotimaastaan.*lähde?*

Myös ei-totalitaarisissa yhteiskunnissa valtavirtakäsityksistä poikkeavia näkemyksiä edustavat henkilöt saattavat kutsua itseään toisinajattelijoiksi. Esimerkiksi Suomessa Tuure Junnila julkaisi omaelämäkerrallisen teoksen *Toisinajatteleva Kekkosen tasavallassa* ja Pentti Linkola poliittisen esseekokoelman *Toisinajattelijan päiväkirjasta*, joiden nimivalinnoilla he rinnastivat itsensä toisinajattelijoihin.*lähde?*

Katso myös
----------

* Hiipivä skitsofrenia

Lähteet
-------

1. 1 2  toisinajattelija *Kielitoimiston sanakirja*.  2021. Kotimaisten kielten keskus. Viitattu 19.11.2008.
**Nagamichi Kuroda** (jap. 黒田 長礼; 24. marraskuuta 1889 – 16. huhtikuuta 1978) oli japanilainen lintutieteilijä.

Kuroda opiskeli eläintiedettä Tokion keisarillisessa yliopistossa. Hän teki tutkimusretkiä Japanin eteläisille saarille ja väitteli tohtoriksi 1924 Ryūkyūsaarilla tekemistään tutkimuksista. Kuroda toimi Japanin lintutieteellisen yhdistyksen puheenjohtajana 1947–1963.

Kuroda tutki lintuja myös Jaavalla ja kirjoitti aiheesta kaksiosaisen kirjan *Birds of the Island of Java* (1933-36). Hän kirjoitti myös kuvateoksen *Parrots of the World in Life Colours* (1975), teoksen kuvituksesta vastasi Fumito Yamashita. Teksti on sekä englanniksi että japaniksi. *Passeres* (1933) on hänen kolmas maineikas kirjansa.

Kuroda nimesi linnuista isokeijun (*Oceanodroma matsudairae*) ja joukon alalajeja.

Lähteet
-------

1. ↑  AntiQBokok (Arkistoitu – Internet Archive)
2. ↑  ITIS


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Japani
* Alankomaat

 |
|  |
| Tieteilijät | 
* CiNii

 |
|  |
| Muut | 
* SNAC
* IdRef

 |

 |
**Ashante Johnson** (s. 12. toukokuuta 1976) on yhdysvaltalainen aktiiviuransa lopettanut koripalloilija.

Pelaajaura
----------

Johnson aloitti yliopistouransa pelaajana Utahissa samoihin aikoihin Hanno Möttölän kanssa. Peliajan puutteessa hän siirtyi Kaliforniaan ja sieltä Kansasin yliopistoon vuosiksi 1998–2000. Johnson kävi Ranskassa Dijonin testattavana, muttei saanut sopimusta. Hän palasi Yhdysvaltoihin ja pelasi erinäisissä kiertuejoukkueissa. Lisäksi hän pelasi San Diegossa kuusi ABA-ottelua. Elokuussa 2011 hän teki pelaajasopimuksen suomalaisen Pyrbasketin kanssa. Pyrbasketissa Johnson voitti runkosarjan korikuninkuuden (25,77 pistettä/ottelu) ja oli myös pudotuspelien tehokkain korintekijä (30,33 pst/ottelu). Runkosarjassa Johson otti lisäksi 10,5 levypalloa ottelua kohden.

Kaudella 2001–2002 Pyrbasket osallistui myös Pohjois-Euroopan liigan haastesarja NEBL Challenge Cupiin, jossa se selviytyi ainoana suomalaisjoukkueena jatkoon alkulohkovaiheesta. Johnson lukeutui sarjan parhaisiin pisteidentekijöihin ja otti Final Four -ottelussa Norrköping Dolphinsia vastaan 27 pisteen lisäksi 23 levypalloa. Pyrbasket sijoittui NEBL Challenge Cupissa lopulta kolmanneksi.

Pyrbasketin jälkeen Johnson pelasi muun muassa Tšekissä, Portugalissa ja Israelissa.

Saavutukset
-----------

* SM-Koriksen korikuningas 2001
* Tšekin pääsarjan korikuningas 2002

Lähteet
-------

* Ashante Johnson (Arkistoitu – Internet Archive) Suomen Koripalloliitto
* Ashante Johnson basketball profile asia-basket.com (englanniksi)
* Ashante Johnson Stats College Basketball at Sports-Reference.com (englanniksi)

### Viitteet

1. ↑
2. ↑  Ashante Johnson – Suomen Koripalloliitto
3. ↑
4. ↑
5. ↑
6. ↑
**Kai Pöntinen** (s. 1. toukokuuta 1963 Lapua) on yrittäjä, maakuntaneuvos ja kokoomuslainen kunnallispoliitikko, koulutukseltaan merkonomi.

Pöntinen on istunut Lapuan kaupunginvaltuustossa vuodesta 1993 lähtien, valtuuston varapuheenjohtajana vuodesta 2001 ja valtuuston puheenjohtajana vuodesta 2013. Vuonna 2021 Pöntinen valittiin Lapuan kaupunginhallituksen puheenjohtajaksi. Hänet valittiin Etelä-Pohjanmaan liiton hallituksen varapuheenjohtajaksi vuonna 2008 ja valtuuston puheenjohtajaksi vuonna 2013 ja 2017. Vuonna 2021 hänet valittiin maakuntahallituksen puheenjohtajaksi. Ensimmäisissä aluevaaleissa 2022 Pöntinen valittiin aluevaltuustoon ja aluehallitukseen. Vuoden 2009 eurovaaleissa Pöntinen julkaisi muun muassa Helsingin Sanomien etusivulla vaalimainoksia, joiden jatkamisen Kokoomus kielsi.*selvennä* Pöntinen sai vaaleissa 17 240 ääntä.

Eduskuntavaaleissa 2011 Pöntinen sai 2 679 ääntä ja sitä myöten toisen varakansanedustajan paikan. Seuraavissa eduskuntavaaleissa vuonna 2015 Pöntisen äänisaaliiksi jäi 987 ääntä, eikä hän tullut valituksi eduskuntaan.

Hän on paikallisradiotoiminnan (Simpsiö 96,9 ja Radio Seinäjoki) sekä digi-TV-toiminnan (Harju & Pöntinen) uranuurtaja. Suomen Radioiden Liitto palkitsi Pöntisen vuoden musiikkipäällikkö -palkinnolla vuonna 1999.

Pöntinen on ollut perustamassa yhtiökumppaninsa Olli Lahdensuon kanssa Lapualle muun muassa Lapuan liikettä esittelevää museota ja aiheeseen liittyvää verkkokauppaa. Yrittäjät ovat perustaneet vuonna 2008 Latomerilaivat-nimisen laivayhtiön, jonka alus m/s Koivunlehti purjehtii Lapuanjoessa. Vuonna 2012 he rakensivat Lapualle maauimala/kesäuimala Epop Parkin.

Syksyllä 2014 konservatiivisena tunnettu Pöntinen kohautti ilmoittamalla kantansa niin sanotusta sukupuolineutraalista avioliitosta muuttuneen myötämieliseksi. Hän ilmoitti asiasta Facebook-profiilissaan vain muutamia päiviä ennen eduskunnan äänestystä asiassa.

Lähteet
-------

* 

### Viitteet

1. ↑  Rautanen, Päivi: Kuntapolitiikan ensikertalainen, entinen pääministeri Anneli Jäätteenmäki valittiin Lapuan kaupunginvaltuuston puheenjohtajaksi *Yle Uutiset*.  3.8.2021. Viitattu 10.5.2022.
2. ↑  Kokoomuksen euroehdokkaan mainos Hesarin etusivulla: "Sosiaalipummimaahanmuuttajille stoppi" -puolue kielsi *Uusi Suomi*. Viitattu 24.2.2011.
3. ↑  Kai Pöntinen ehdokkaaksi eurovaaleissa  3.3.2014. Pohjanmaan Kokoomus.
4. ↑   (Arkistoitu – Internet Archive)
5. ↑  Vaasan vaalipiiri - ehdokkaat
6. ↑  Rautio, Pirjo: Palauteryöppy mykisti Pöntisen *Ilkka.fi*.  28.11.2014.
**Serhi Myh’ailovytš Martšenko** (ukr. Сергій Михайлович Марченко; s. 24. tammikuuta 1981) on ukrainalainen ekonomi ja poliitikko, joka on toiminut Ukrainan valtiovarainministerinä vuodesta 2020 lähtien.

Martšenko syntyi Makarivissa. Hän opiskeli Ukrainan veroviraston akatemiassa Irpinissä ja valmistui vuonna 2002. Vuonna 2009 hän väitteli taloustieteiden kandidaatiksi. Vuosina 2002–2011 hän työskenteli Ukrainan valtiovarainministeriössä, verovirastossa, finanssi- ja pankkivaliokunnassa sekä valtioneuvoston kansliassa. Vuosina 2016–2018 hän toimi Ukrainan varavaltiovarainministerinä. Vuoteen 2019 asti hän toimi presidentinkanslian varajohtajana. Maaliskuussa 2020 hänet nimitettiin valtiovarainministeriksi.

Lähteet
-------

1. ↑  Марченко Сергій Михайлович *kmu.gov.ua*.  Arkistoitu 20.2.2023. Viitattu 20.2.2023. (ukrainaksi)
2. ↑  Марченко Сергій Михайлович *LB.ua*.  Arkistoitu 20.2.2023. Viitattu 20.2.2023. (ukrainaksi)
3. ↑  Марченко Сергій Михайлович *ПолітХаб*.  Arkistoitu 20.2.2023. Viitattu 20.2.2023. (ukrainaksi)
**Jorma Antero Nokkala** (s. 29. lokakuuta 1942 Sortavala) on suomalainen yrittäjä ja eläköitynyt yritysjohtaja, joka on saanut teollisuusneuvoksen arvonimen.

Sortavalassa syntyneen Jorma Nokkalan isä oli maanviljelijä Eemeli Nokkala. Jorma Nokkala kävi kansakoulun Viitasaarella 1949–1956 ja opiskeli Kansanvalistusseuran kirjeopistossa 1958, Jyväskylän kristillisessä kansanopistossa 1960–1961 ja metalli- ja konetekniikkaa Pellervon kirjeopistossa. Kauppateknikoksi hän valmistui Markkinointi-instituutista 1976.

Nokkala oli maanviljelijä Viitasaarella 1963–1969, mutta ryhtyi samalla metallialan pienyrittäjäksi 1965. Hän oli Maatalousmetalli J. Nokkalan perustaja 1967, Nokka-Koneet Toiminimi Jorma Nokkalan perustaja ja omistaja Muuramessa 1970–1987, Nokka-Koneet Oy:n omistaja, toimitusjohtaja ja hallituksen puheenjohtaja 1987–1991 sekä Tume Oy:n, vuodesta 1998 Nokka-Tume Oy ja vuodesta 2006 Nokka-Yhtiöt Oy, omistaja, toimitusjohtaja 1986–2002 ja hallituksen puheenjohtaja. Hän on ollut myös Toiminimi Jorma Nokkalan ja Joinde Oy:n toimitusjohtaja, samoin kuin useiden ulkomaille perustettujen Nokka-yhtiöiden hallitusten jäsen. Taloudellisiin vaikeuksiin ajautuneen konsernin yhtiöt Nokka Oy ja Nokka-Yhtiöt Oy hakeutuivat konkurssiin 2017.

Nokkala oli Muuramen kunnanhallituksen jäsen 1977–1980 ja kunnanvaltuuston jäsen 1977–2000 ja puheenjohtaja 1989–1990. Hänellä on lisäksi ollut useita liike-elämän ja muita luottamus- ja asiantuntijatehtäviä. Teollisuusneuvoksen arvonimen Nokkala sai 1998. Hän on saanut myös useita muita tunnustuksia, kuten Suomen ensimmäisen Vuoden liikemies -palkinnon 1980.

Lähteet
-------

1. 1 2 3 4  Möttönen, Tuomas: Teollisuusneuvos Jorma Nokkala (1942–). *Suomen talouselämän vaikuttajat* -verkkojulkaisu (maksullinen). 7.1.2013. Suomalaisen Kirjallisuuden Seura. Viitattu 13.12.2023.
2. 1 2  Konkurssi repii Nokka-konsernia.  *Keskisuomalainen*, 26.7.2017, nro 199, s. 10. Kansalliskirjasto. Viitattu 13.12.2023.  (ei-vapaa)
**Sovet Ermənistanı** ("Neuvosto-Armenia") oli Armenian pääkaupungissa Jerevanissa ilmestynyt azerinkielinen sanomalehti.

Neuvosto-Armenian ensimmäinen azerinkielinen sanomalehti oli Jerevanissa vuosien 1920–1921 vaihteessa ilmestynyt *Kommunist* ("Kommunisti"), joka lakkasi armenialaisten otettua kaupungin jälleen haltuunsa. Sitä seurasi vuosina 1921–1922 *Rəncbər* ("Kyntäjä") ja vuodesta 1925 lähtien *Zəngi* ("Hrazdan"). Lehti sai nimen *Qızıl şəfəq* ("Punainen aamunkoitto") vuonna 1929, *Kommunist* vuonna 1937 ja *Sovet Ermənistanı* vuonna 1939.

*Sovet Ermənistanı* oli Armenian kommunistisen puolueen keskuskomitean sekä Armenian sosialistisen neuvostotasavallan korkeimman neuvoston ja ministerineuvoston äänenkannattaja. Kolmesti viikossa ilmestyneen lehden levikki oli 20 000 kappaletta vuonna 1984.

Lehti lakkasi vuonna 1989 azerien jouduttua pakenemaan Armeniasta Vuoristo-Karabahin konfliktin aikana.

Lähteet
-------

1. ↑  *Gazety SSSR 1917–1960. Tom 1: Gazety Moskvy, Leningrada i stolits sojuznyh respublik*, s. 137. Moskva: Kniga, 1970.
2. ↑  İrəvanda Azərbaycan mətbuatı tarixindən *Səs*. Viitattu 17.12.2023.
3. 1 2  İrəvanda nəşr olunan anadilli mətbuatımız tədqiqatlarda *Kaspi*. Viitattu 17.12.2023.
4. ↑  *Azərbaycan Sovet Ensiklopediyası, VIII cild*, s. 494. Bakı: Azərbaycan Sovet Ensiklopediyasının Baş redaksiyası, 1984. Teoksen verkkoversio.
**Marija Georgieva Atanasova** (bulg. Мария Георгиева Атанасовa; 26. joulukuuta 1926 Kalekovets, Bulgaria – 11. huhtikuuta 2000) oli bulgarialainen lentäjä, poliitikko ja Bulgarian ensimmäinen naispuolinen liikennelentäjä. Hän työskenteli lentäjänä Balkan Bulgarian Airlinesilla vuosina 1953–1974 ja oli lisäksi Bulgarian kansalliskokouksen jäsen 1966–1971.

Elämä
-----

Marija Atanasova syntyi Kalekovetsin kylässä 26. joulukuuta 1926. Hän oli perheen neljästä tyttärestä nuorin. Hän valmistui ensimmäisten naisten joukossa ilmavoimien korkeakoulusta Dolna Mitropolijassa vuonna 1950 ja työskenteli siellä vuoteen 1952 saakka lennonopettajana. Sen jälkeen hän valmistui hävittäjälentäjäkoulutuksesta.

Atanasova aloitti vuonna 1953 työt liikennelentäjänä Balkan Bulgarian Airlinesilla. Hän oli Bulgarian ensimmäinen naispuolinen liikennelentäjä ja tiettävästi maailman ensimmäinen naispuolinen kapteeni kaupallisessa lentoliikenteessä. Hän lensi Balkan Bulgarianilla Li-2-, Il-14-, Il-18- ja Tu-134-koneita. Kun hän laskeutui ensimmäisenä naisena Lontoon Heathrow’n lentoasemalle Il-18-koneella, tapaus sai niin suuren huomion, että Bulgarian suurlähetystö järjesti lehdistöä varten lentokierroksen Lontoon yllä, jotta nämä voisivat varmistua naisen todella ohjaavan konetta. Atanasova itse ei kuitenkaan pitänyt julkisuudesta.

Atanasova jäi eläkkeelle lentäjän tehtävistä vuonna 1974. Bulgarian lainsäädännössä määrättiin tuolloin miespuolisten lentäjien eläkeiäksi 45 vuotta, mutta koska naisia varten ei ollut laadittu erillisiä rajoituksia, Atanasova eläköityi vasta 48-vuotiaana. Lentämisen lopetettuaan hän työskenteli Balkan Bulgarian Airlinesin edustajana Amsterdamissa neljän vuoden ajan. Hän kieltäytyi toisesta tarjotusta nelivuotiskaudesta, koska ei pitänyt Amsterdamin ilmastosta.

Lentämisen ohella Atanasova oli Bulgarian kansalliskokouksen jäsen vuosina 1966–1971. Myöhempinä vuosinaan hän asui kesät itse rakentamallaan mökillä Solištan kylässä Rodópi-vuorilla ja talvet Sofiassa. Atanasova kuoli 73-vuotiaana 11. huhtikuuta 2000.

Lähteet
-------

1. 1 2 3 4 5 6  Veselinova, Ženi: Мария Атанасова подчинява тежките самолети  6.11.2022. Treta Văzrast. Viitattu 23.4.2023. (bulgariaksi)
2. 1 2  Тя бе първата жена командир на самолет тежък тип в света  8.3.2021. Lentata. Viitattu 23.4.2023. (bulgariaksi)
3. 1 2  85 години от рождението на Мария Атанасова Dir.bg.  Arkistoitu 12.6.2018. Viitattu 23.4.2023. (bulgariaksi)
4. ↑  Voinova, Karolina: Мария Атанасова ударила шамар на пилот по време на полет  10.4.2005. Blits. Viitattu 23.4.2023. (bulgariaksi)
5. ↑  Дни активности клуба "Рыцари неба" 6-14 декабря 2021 на диплом "Легендарная Мария"  6.12.2021. QRZ.ru. Viitattu 23.4.2023. (venäjäksi)